AlexejDobrolubov/national_council_slovak_2010 huggingface dataset:
14. schôdza NR SR - 1.deň - A. dopoludnia
Dátum: 2024-05-15
Poslanec: Kleinert, Dana (PS)
Druh vystúpenia: Vystúpenie s faktickou poznámkou

93. Ďakujem pekne. Ja mám dve poznámky na pána Michelka. Prvá bola, že teda ma fascinuje a predstavujem si vás, ako teda doma vo voľnom čase si ešte znova púšťate teda vaše relácie a tam si počítate. Akože wau, ale teda možnože vás prerušovala tá pani moderátorka preto, že ste nehovoril k veci, tých 40-krát, takže asi to aj musela robiť. Ale teda tá, tá predstava je fascinujúca, že čím sa zaoberáte a celé vaše vlastne vystúpenie bolo naplnené jednou veľkou frustráciou jedného frustrovaného muža, ktorý nám tu musel dať nejaký úvod ako keby do histórie jeho vlastným pohľadom. Ja rozumiem a chápem, že vás to mohlo celé trápiť a že ste sa mohli cítiť dotknutý, že ste neboli možno niekde prizvaný, alebo naopak, niekde ste boli prizvaný až moc. Ja proste akože neviem, v zásade mi je to úplne jedno, len teda to bolo fascinujúce počúvať. Ale, ale z toho celého mi vyplýva, že a čo vy chcete týmto povedať? Že to, že teraz zrušíme RTVS iba kvôli tomu, že vám sa nepáči riaditeľ, je vlastne v pohode, lebo predtým sa stali tiež bakané veci? Čiže my to vlastne nebudeme robiť od začiatku, že si povieme bod nula a my ako vláda, teda vy, že ako vláda, že nezačneme robiť veci poriadne? My to vlastne budeme robiť ešte horšie, lebo už sme sa naučili, že vtedy to bolo, že fuj. A my to budeme robiť ešte horšie, lebo sme sa poučili a našli sme spôsoby, ako to spraviť proste, no horšie. Čiže zrušíme inštitúciu napríklad. A vôbec nám nevadí, že predkladateľka ministerka kultúry napríklad kandiduje do Európskej únie, ktorá vyslovene hovorí, že takto nemáme robiť tieto veci. Čiže to, čo sme si tu vypočuli, bolo esenciou vašej frustrácie a toho, ako vy chcete kam uniesť Slovensko len preto, že vy máte takýto frustrovaný názor. To je smutná správa pre nás všetkých. Ďakujem.
14. schôdza NR SR - 1.deň - A. dopoludnia
Dátum: 2024-05-15
Poslanec: Kleinert, Dana (PS)
Druh vystúpenia: Vystúpenie s faktickou poznámkou

21. Ďakujem ti, Zori. Ja by som chcela zareagovať aj na tú vec ohľadne rebrandingu, lebo my sa tu rozprávame o tom, že veď to je v pohode, veď to proste zrušíme inštitúciu a tak. Ale každý, kto trošku rozumie tomu, čo sa tam stane, aj finančne, tak vie, že to budú, že obrovské peniaze, ktoré sú že v státisícoch eur, ktoré teraz idete vyhodiť von oknom. Úplne odhliadnuc od všetkých tých legislatívnych vecí atď., ale tu sa vyhodia státisíce až milióny eur na rebranding, ktorý bude trvať dlhé roky, bude sa týkať celého vizuálu, všetkých kanálov, všetkých papierov až po posledné vizitky. Nechcem si predstaviť tú, to prerábanie všetkých zmlúv, ktoré tam sú, a iba preto, že vy chcete vymeniť riaditeľa a že proste máte nejaký pocit, nejaké bludy o progresívnych a iných nejakých vysielaniach. Takže iba preto, že chcete ovládnuť tú televíziu, tak vyhodíte von oknom kýbľami obrovské peniaze, ktoré keby ste dali do toho, aby sa zlepšila programová štruktúra, aby ste mali nejaký konkrétny plán, aby sme mohli napríklad znížiť nejaký infraštruktúrny dlh v rámci televízie alebo proste mohli by sme urobiť niečo konštruktívne, tak celá tá energia, čas, tie osobohodiny, tí ľudia, to všetko ide do, dokelu, do úplnej, do úplného regresu len preto, lebo vy sa chcete hrať s televíziou, ktorú chcete mať ako vami ovládnutú. To je absolútne neuveriteľné. A ja by som chcela ešte povedať, pani Vaľová, tu na teba reagovala, že nás tu niekto kontroluje, ja som vďačná, že sú tu ľudia, ktorých zaujíma to, ako naša krajina prijíma zákony, akým spôsobom, že diplomatický zbor iných krajín zaujíma, akým spôsobom my tu fungujeme. Neni to žiadna kontrola, je to úplne obyčajný a práv... naopak dobrý a potrebný záujem. Ďakujem.
12. schôdza NR SR - 15.deň - B. popoludní
Dátum: 2024-05-14
Poslanec: Kleinert, Dana (PS)
Druh vystúpenia: Vystúpenie s faktickou poznámkou

129. Ďakujem. Ja by som chcela opäť zopakovať, čo sme už dnes povedali viackrát, aj ty si to hovorila Tamara, a to je to, že 70 % výrubových konaní sa týkajú práve stromov s obvodom 40 až 80 cm, čo je presne to, čo sa teraz má vyňať z výrubových konaní. A to je veľmi nesprávny postup, hlavne čo sa týka samospráv. Pretože ak teda je skutočným dôvodom sprehľadnenie krajiny pre problém s medveďmi, tak naozaj samosprávy nevidia dôvod, aby teda zastavané územia miest a obcí neboli z tejto zmeny explicitne vyňaté, takže tak ako hovorila pani Stohlová, ja by som vás teda chcela upovedomiť na tento jednak problém, ale zároveň aj teda možnosť riešenia, že intravilán môže byť z tejto, z tohto návrhu zákona vyňatý. Inak by sme si mohli jedine myslieť to, že tento výrazne ľahší proces odstraňovania stromov uľahčí proces a ušetrí financie najmä developerom. Ja by som chcela povedať nové Lido napríklad v Bratislave, obrovská plocha. Predstavme si Rázsochy, ktoré, tam vlastne odišlo odtiaľ tisícky stromov. Tie keby sme napríklad v dnešnej, podľa tohto návrhu, nemali nijakým spôsobom nahradené nejakou spoločenskou hodnotou stromov, tak naozaj neviem, kde by sme, kde by sme takto prišli. Alebo máme príklad Drotárska cesta v Bratislave, kde za zhruba 90 stromov sa buď nasadili niektoré nové inde, alebo sme, ako napríklad Staré Mesto samospráva, získali aspoň 75-tisíc eur, ktoré sme dali do iného verejného priestoru. Takto vlastne by sme boli aj bez peňazí, aj bez stromov, a to nie je dobré, dobré riešenie. Takže dá sa opraviť ešte. Ďakujem.
12. schôdza NR SR - 15.deň - B. popoludní
Dátum: 2024-05-14
Poslanec: Kleinert, Dana (PS)
Druh vystúpenia: Vystúpenie s faktickou poznámkou

105. Ďakujem pekne. Ja by som chcela povedať, že aj dnes ráno sme tu mali protest pred parlamentom. Bola tu kultúrna obec z rôznych oblastí svojej tvorby a naozaj tu bola mestská kultúra, ľudia v krojoch, proste naozaj že rôzne. A všetci sa zhodujú na tom, že nie je dobré tento zákon podporiť, pretože bude naozaj paralyzovať chod fondu. Stokrát si môže pán Michelko nahovárať niečo, čo sa dá stihnúť, keď 1. júna je naozaj čochvíľa, tak nesedí ani, ani mesiac, čo teraz spomenul, že majú to predrokované. Proste mesiac je akože stále viacej ako pár týždňov. Ja by som chcela povedať, že v tejto chvíli a upozorňovať na to číslo 176. 176 odborníkov a odborníčok z odborných komisií v tejto chvíli povedalo, že rezignuje na svoju funkciu, pretože nebudú bábkami v rukách politikov. 176, čo sú dve tretiny, takže my si tu nenahovárajme, že ten fond nebude paralyzovaný. Budú to mesiace práce, ktoré pred tým fondom budú. Nebudú sa rozdávať ďalej granty, pretože to jednoducho nebude fyzicky možné, bude to totálna hanba doma, totálna hanba v Európe. Neviem, na čo sú tu niektorí poslanci a poslankyne, ktoré kandidujú do Európskej únie, a naozaj kašlú na to, aby teda sme aspoň tú hanbu v Európskej únii nemali. Takže ja vás upozorňujem na to, že ak teraz podporíte tento návrh zákona, tak naozaj to bude mega hanba nielen doma, nielen s ľuďmi, ktorí sa kultúre venujú, ale aj v Európe a celkovo akože naozaj aj vo svete. Ďakujem pekne.
12. schôdza NR SR - 15.deň - B. popoludní
Dátum: 2024-05-14
Poslanec: Kleinert, Dana (PS)
Druh vystúpenia: Vystúpenie s faktickou poznámkou

96. Ďakujem, ja by som, pán Hlina, vás chcela upokojiť, že mali ste pravdu, týka sa to aj intravilánov, my sme si to dali opäť overiť aj právne, je to tak. Čiže pán Taraba nehovorí pravdu a pán Kalivoda mu asi naletel. Ja by som chcela povedať, že 54 % ľudí na Slovensku žije v obciach a mestách, a aj oni si zaslúžia životné prostredie, aj na nich záleží. Samosprávy na svojom území rozhodujú práve v 70-tich % prípadoch práve o výruboch stromov, ktoré sú v obvode tých 40 - 80 cm. A väčšina, to je úplná väčšina, pričom tie, nad tých 80 cm je výrazná menšina. Orgán ochrany prírody napríklad mestskej časti Bratislava - Staré Mesto v roku 2022 posudzoval 84 žiadostí o výrub, v týchto konaniach bol povolený výrub v celkovej spoločenskej hodnote 345-tisíc eur, čiže o tie peniaze napríklad len jedna malá samospráva na Slovensku príde, to sa stane všetkým ostatným. A z týchto výrubov predstavuje verejné priestranstvo do 20 %, pričom 80% sú súkromné pozemky, takže keď by sme my na to nedostali za to nejaké financie, tak by sme nemohli naspäť do verejného priestoru aspoň dať nejakú zeleň. A tá zeleň v tých, na tých súkromných pozemkoch by skrátka vôbec nemusela byť. Problém je aj v tej samotnej náhradnej výsadbe, to je to, čo sa tu rozprávame, lebo v urbanizovaných oblastiach sa typicky vysádzajú stromy s obvodom 18 - 20 cm, miestami iba 12 - 14. A mladé stromy nedosiahnu ten obvod 80 cm ani po 20 - 30 rokoch rastu. A tie môžu byť následne vyrúbané bez povolenia, lebo teda nedostali tých 80 cm, čiže my sa nachádzame akože v takom kolese, veľmi nešťastnom, že toto si myslím, že každý, kto tu je zástupca, zástupkyňa samospráv, by si mali uvedomiť. A dá sa to zmeniť, ďakujem.
12. schôdza NR SR - 15.deň - B. popoludní
Dátum: 2024-05-14
Poslanec: Kleinert, Dana (PS)
Druh vystúpenia: Vystúpenie s faktickou poznámkou

61. Ďakujem pekne ti, Ondro, aj za to, že si poukázal na problém samospráv, pretože tuto, toto SLK sa týka nielen extravilánu, ale aj intravilánu. A keď sa teda máme pozerať komplexne na Slovensko, tak Slovensko sú aj mestá, v ktorých žije asi 50 % ľudí a potom je to teda aj iný typ kraja. A ja by som teda chcela upozorniť, že tento návrh zákona nebol absolútne prejednaný so starostami, zástupcami obcí, pričom zhruba 70 % výrubových konaní sa práve týka stromov, ktoré sú s obvodom medzi 40 až 80 cm. Ja to tu miestoprísažne vyhlasujem, že sme v Starom Meste nikdy nemali problém s medveďom, zato sme mali problémy s developermi a títo developeri v tejto chvíli budú mať totálne eldorádo v Starom Meste, ale aj na Slovensku a v Bratislave určite, tak neviem teda, že či na toto sa máme tešiť, lebo to bude v rámci klimatickej zmeny naozaj tragédia. Je to vlastne naozaj aj finančný problém, pretože tento štát nám ako samosprávam hovorí, aby sme sa starali o zeleň, dúfam, že dobre počúvate, pán Huliak, čiže my sa staráme o zeleň. A keď máme výrubové konania, tak potom tí developeri alebo ľudia, ktorí si potrebujú strom vyrúbať, je to úplne legitímne, dostanú povolenie, a buď teda zaplatia spoločenskú hodnotu stromu, kde my zase venujeme tie financie ako obec do ochrany zelene, alebo nasadia nový strom. Takto to bude, 70 % tých všetkých konaní bude vynulovaných, ľudia si budú môcť rúbať hlava-nehlava a môžme mať ďalšie zalesnené a iné, iné, iné oblasti napríklad aj v Bratislave, a napríklad aj v Starom Meste úplne vyholené, lebo sme sa na to nepozreli komplexne. Takže toto je ten problém. Pozerajme sa na problém potom v tom prípade tam, kde je a nie tam, kde nie je. Ďakujem. (Reakcia poslanca Huliaka: "O lúkach a pasienkoch sme tam debatovali?" )
39. schôdza NR SR - 14.deň - B. popoludní
Dátum: 2025-09-30
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

Ďakujem veľmi pekne, Ondro. Áno, ale my už sme zvykli, že koaliční predstavitelia alebo poslanci sa nezapájajú do rozpravy, v podstate je jedno, aká je téma. Pokiaľ to nie je ich téma alebo nie je im to z ústredia nariadené, aby niečo povedali. Nechcem to nejak hodnotiť, ja si myslím, že si asi všeobecne uvedomujeme alebo myslíme, že asi prečo to je. Problém ale je že, áno, vidíme a vnímame presne, to aj ja som jak si hovoril, to aj ja som spomenul, jednoducho Mníchov, že je to také mníchovanstvo. Je to naozaj také, že ako keby v kútiku duše naozaj už si želali, aby tí Rusi už vyhrali, aby porazili tú Ukrajinu, však sú to banderovci, a aby už bol koniec, aby proste sme tu mali Rusa blízko. Nech už je ten mier, však nejako bolo, nejako aj bude a my sa s tým nejakým spôsobom vysporiadame. Však s tými Rusmi si rozumieme a všetko bude dobré. Aj ropa bude, aj plyn bude, aj všetko bude. Ešte aj možno ruská samohonka a budeme s nimi neviem čo robiť ešte, tancovať nejaký oný kazačok alebo čo. Jednoducho, toto sú všetko také tie pofidérne predstavy, ktoré tu jednoducho fungujú a samozrejme v porovnaní s tým, že akým spôsobom sa vyjadrujú títo predstavitelia vládnej koalície voči našim partnerom a spojencom, že človek nezažije to, že by naozaj bolo tam nejaké pochopenie alebo porozumenie pre to, čo robia a nazývajú ich zákerne vojnovými štváčmi, tak ako ich nazývajú Rusi. Jednoducho, samá kritika, samé opovrhovanie. Toto sú veci, ktoré jasne nasvedčujú, že kam reálne spejeme, kam sa chceme uberať, kam chcú, aby sme sa uberali. Takže tie obavy sú na mieste, tie obavy sú reálne a tie obavy pociťujeme tu všetci. Takže je na nás všetkých a dúfam, že si to niektorí aj tu v opozícii či v koalícii uvedomia a hlavne v HLAS-e, že zrádzajú. Ďakujem.
39. schôdza NR SR - 14.deň - B. popoludní
Dátum: 2025-09-30
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

Ďakujem veľmi pekne kolegyňa Jurík. Ja len chcem pripomenúť, že my už sme raz v našej histórii kolaborovali a nedopadlo to dobre. Mali sme čo robiť nato, aby sme sa dostali naspäť medzi civilizované krajiny, aj tak nás potom ten sovietsky komunista zhltol. Takže žiadna sloboda z východu neprišla. Čiže máme škvrny na vlastnej minulosti a to si treba pamätať. Zároveň sa veľmi zabávam, keď počúvam koaličných predstaviteľov a koaličných poslancov, ktorí kritizujú ten západ, ktorí hovoria pozri sa, ako to tam vyzerá, to skrachuje, tam budú neviem proste demonštrácie, celé sa to tam rozpadne, ako ten ruský naratív, ktorý celý čas hovorí, že vlastne ten západ je zdegenerovaný atď. a to sa tak ako keby ukotvilo a dostalo až do špiku kosti týmto vládnym predstaviteľom, čo je ale úplne trápne, lebo ja nie som až taký mladý, bohužiaľ, ale ja si pamätám, že to isté hovorili komunisti. To isté hovorili komunisti dokola a dokola. Keď som mal nejakú reportáž alebo nejakú správu v komunistických správach za totality, tak to bolo že tam sa to všetko rúti, tam všetci demonštrujú, to je koniec, to je koniec. Ale keď si pozrieme, že ako ten svet vyzerá, no kde je že ľudia sa majú že dobre, že majú sociálny štandard, že je reálne bohatstvo, že je právny štát, že je sloboda, je to v Číne, je to vo Vietname? No houbeles, je to na západe. Lenže my naozaj nerobíme zahraničnú politiku, my robíme vnútornú politiku, ktorou proste normálne zavírujeme občanov na Slovensku, jednoducho im tvrdíme tieto bludy a takto ich otravujeme, to je hrozné. A zároveň chcem vidieť, kedy naozaj docielite ten mier, o ktorom celý čas hovoríte, len ho neotvoríte ako tému na tých bilaterálnych stretnutiach, kde ste takí šťastní, že si môžte podať s Putinom alebo s Lavrovom ruky. Kedy to tak akože už bude. Ďakujem.
39. schôdza NR SR - 14.deň - B. popoludní
Dátum: 2025-09-30
Poslanec: Krúpa, Juraj (SaS)
Druh vystúpenia: Vystúpenie v rozprave

...doviesť celý tento kontinent do vojnového stavu. Môže to eskalovať tak, ako si to nevieme predstaviť len preto, lebo sa budeme a začneme brániť. Ja sa preto pýtam v koho záujme koná táto koalícia. Keď hovorí, že ho robí na všetky štyri svetové strany a tie štyri všetky svetové strany smerujú len na východ. Všetky aktivity, ktoré sú robené, idú len na východ. Bohužiaľ, obavy naďalej pretrvávajú, pretože ja sa obávam nielen toho, že môže dôjsť k eskalácii, konfliktu ako takého. Ja sa obávam, ako skončí ten konflikt a keď ten konflikt skončí, kam sa zaradí Slovensko počas toho konfliktu, či nebude kolaborovať. A keď ten konflikt skončí, či náhodou neskončíme na tej nesprávnej strane dejín, za tou hranicou západnej civilizácie. Toto sú reálne obavy, ktoré tu panujú. Popri obavách, samozrejme, že nie len to, čo sa tu stalo v piatok, ale to, čo sa vôbec deje každý deň tuto v parlamente, je a vidíme, že stále viac a viac sa vzďaľujeme hodnotám, ktoré nám mali byť blízke a ktoré nám mali byť vlastné, vďaka ktorým, sme vstúpili do Európskej únie a do NATO. Nenájde sa na tejto strane parlamentu ani jedno pekné slovo na Európsku úniu. Za dva roky som ho nepočul. Samá kritika. A preto obavy naďalej panujú. A je dobre, že tuto to uznesenie je, že sa o ňom bude rokovať a že sa bude pravdepodobne takéto uznesenie opakovať pravidelne. Pretože to, kam sa Slovensko uberá, je naozaj priestor, z ktorého mám obavy a myslím si, že aj väčšina obyvateľov. Ukazuje sa to naozaj, že ľudia začínajú mať obavy, začínajú mať strach, že kam sa toto Slovensko uberá, kde môže skončiť. Vidíme to, nielen to, že firmy odtiaľto odchádzajú, že tu nemáme žiadnych investorov. Vidíme to na mladej generácii, ktorá stále vo väčších počtoch je rozhodnutá opustiť Slovenskú republiky, pretože máme neistú budúcnosť. Toto sú všetko obavy, ktoré tu panujú, aj ja mám obavy, že jednoducho sa môže toto stať realitou. A ja pevne verím, že situácia sa úplne tak nevymkne, že budeme bojovať naďalej, budeme bojovať intenzívne, aby sme toto kormidlo, na ktoré nás, alebo ten smer, na ktorý nás vypravila táto vládna koalícia, nakoniec sme aj mohli zvrátiť. To je z mojej strany zatiaľ všetko. Ďakujem veľmi pekne.
39. schôdza NR SR - 13.deň - B. popoludní
Dátum: 2025-09-29
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

Ďakujem veľmi pekne, pán kolega. Cením si váš úmysel v zámer tohto zákona. Určite má svoje pozitíva, veľké pozitíva, pretože áno, sú ľudia, ktorí jednoducho sú závisí na hazarde, tak ako sú ľudia, ktorí sú závisí na drogách. A áno, sú to ľudia, ktorí potom musia ísť na liečenie a tak ďalej, strácajú kontrolu. Toto všetko vieme. Sú to proste tie sprievodné javy hazardu, ktoré tu jednoducho máme. Napriek tomu veľmi dobre viete, že my nie sme tá strana, ktorá by nejakým zásadnejším spôsobom chcela obmedzovať, či už je to slobodné podnikanie, takisto aj tuto oblasť, pretože si vnímame to, že ak by sme nejakým spôsobom sa snažili kompletne zakázať hazard, tak vieme veľmi dobre, že tento hazard by prešiel ===== by nejakým zásadnejším spôsobom chcela obmedzovať, či už je to slobodné podnikanie, tak isto aj tieto, túto oblasť, pretože vnímame to, že ak by sme nejakým spôsobom sa snažili kompletne zakázať hazard, tak vieme veľmi dobre, že tento hazard by prešiel niekde na čierny trh, takisto ako dnes vieme, že je kopec hráčov, ktorí hrajú ilegálne cez IP adresy, jednoducho sú napojení na iné herné domény, kasína, alebo podobne, ktoré sú v zahraničí, čiže toto je problém, ktorý tu máme, ale súhlasím s vami, že by sa mala vytvoriť akási databáza ľudí, ktorá hrá pravidelne hazard, aby bolo nejak sledované ich konto. Ja si myslím, že ľudia tí, ktorí chodia na TIPSPORT, alebo NIKÉ, alebo niečo podobné, ktorí tipujú, tak tiež sú v nejakej miere vedení aj v databázach, keď si chcú požičiavať peniaze, keď žiadajú hypotéku, alebo niečo podobné. A určite by bolo dobré do budúcnosti vytvoriť aj nejakú takúto databázu ľudí aj ich kontá, aby sme vedeli, že ako tí ľudia si narábajú s vlastným majetkom a v prípade, že či by sa dalo aj takto, v takýchto situáciách zasiahnuť, preventívne zasiahnuť a pod. určite by to malo svoj efekt, som presvedčený, že keby sa to podarilo urobiť tak ako sa má, tak by to bolo vítané celou spoločnosťou.
35. schôdza NR SR - 6.deň - B. popoludní
Dátum: 2025-06-04
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

Ďakujem veľmi pekne, pán poslanec. Ja sa chcem vyjadriť osobitne k tej vašej časti hovoriť o možno nejakých konkrétnych návrhoch, kedy mladí ľudia prejavili svoju zrelosť. Ja si myslím, že nemusíme takto ísť ku konkrétnym návrhom, nakoniec už náš právny poriadok, či už je to o priestupkovej zodpovednosti, rozpráva o 15-ročnej hranici trestnej zodpovednosti, 14-ročnej hranici, to znamená, že zjavne už náš právny poriadok predpokladá, že jednoducho mladí ľudia sú zodpovední za svoje činy a je to len otázka, že ako sa k tomu postavíme ako zákonodarcovia a ústavodarcovia, že či vnímame túto zrelosť aj pri volebnom práve. My sme mali v programe našej strany Slobody a Solidarity vytvorenie priestoru pre mladých ľudí od 16 rokov pre komunálne voľby a aj pre voľby do Európskeho parlamentu. A vnímali sme to, že je to jednak konsenzus našej strany na tom, že toto sú tie voľby, ktoré môžu byť pre mladých ľudí blízke, o čom je volebné právo, o čom je spoluúčasť na rozhodovaní o veciach verejných, že s ohľadom na to, o čom je komunálna politika a tá európska politika, že to môžu vnímať naozaj mladí ľudia ako veľmi blízke, ako prvý krok k tomu, aby sme otvorili tento priestor mladým ľuďom, ale súčasne ja osobne som absolútne otvorená, aby sme ten priestor otvorili pre všetky voľby, či sú to prezidentské alebo či je to národný parlament, ale domnievam sa, že ak to budeme otvárať, je absolútne v poriadku povedať si, že najprv by to boli podľa môjho názoru a našej strany komunálne voľby a Európsky parlament, pretože to môže byť to, čo je najviac blízke mladým ľuďom. Ďakujem.
35. schôdza NR SR - 4.deň - A. dopoludnia
Dátum: 2025-05-30
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

49. Ďakujem vám pekne. Ďakujem veľmi pekne, pán poslanec Grendel. Ja si myslím, že je dôležité si pripomínať, že s čím prišiel pán minister, s akým zadaním, a nedá sa to nevidieť potom pri ďalších návrhoch, s ktorými prichádza, proste a osobitne, keď prichádza s návrhmi, ktoré ničia to, čo tu funguje, jednoducho tak to je. A bez toho, aby priniesol akékoľvek dáta, a súčasne útvar, ktorý mu tie dáta analyzoval, tak zrušil, takže to je vlastne len vytvorenie podmienok k tomu, aby som si tu robil, čo chcem, a nikto mi k tomu nemohol dať vlastne ani žiadne protiargumenty, ktoré by boli založené na dátach, pretože tie dáta už nikto teraz nevidí a nezbiera. Ja som zvedavá, že kedy nejaké dáta za činnosť uvidíme, ako káže zákon. A áno, je tu mnoho vecí, ako povedala aj pani poslankyňa Plaváková, ktoré sme ani nestihli ešte úplne možno uchopiť a pomenovať, ktoré sú aj v návrhu zákona, ale prijatie tohto zákona je, to nie, že krok späť, ale je proti justícii. A ja to hovorím aj koaličným poslancom, že je to proti vám, ak chcete mať nezávislých, nestranných, kvalitných sudcov, tak toto je proti tomu. A, pani poslankyňa Vaľová, bavme sa kľudne, ako nastaviť inak hromadné výberové konanie, len niekto vám niečo poslal, vy ste niečo prečítali, a treba povedať, že každý kandidát sám si vyberie, v ktorom kraji chce absolvovať výberové konanie, a potom v tom kraji si vyberá súdy, kam by chcel ísť, a sám si určuje tie miesta, kam by chcel ísť. No a potom sú kandidáti, ktorí sú úspešnejší a menej úspešní a tí najúspešnejší sú na vrchole a vyberajú si, čo chcú. Takto to je... (Reakcia z pléna.) A nevykrikujte tu, prosím... (Prerušenie vystúpenia časomerom.)
35. schôdza NR SR - 4.deň - A. dopoludnia
Dátum: 2025-05-30
Poslanec: Kolíková, Mária (SaS)
Druh vystúpenia: Vystúpenie v rozprave

37. Ďakujem veľmi pekne. Ďakujem veľmi pekne, pani poslankyňa, ja budem mať taký širší vstup, ale návrh na dopracovanie je určite veľmi šľachetný, pretože ja by som naozaj veľmi rada vedela, na základe akých dát pristúpil pán minister k rušeniu funkčných nových nastavení, osobitne v disciplinárnom konaní, kde vracia to, čo nefungovalo, takže ja by som naozaj rada videla nejakú štatistiku, že prečo po troch rokoch rušíme niečo, čo tu funguje. Ja som nepočula od žiadnych sudcov, že by nemali dôveru v nastavený systém. Počujem výkriky z úradu vlády, samozrejme, aj zo Súdnej rady, ktorá, bohužiaľ, sa stáva skôr zaujatým kritikom pomerov tak, ako to robí vláda, a nevidno zo Súdnej rady dnes, že by v nej mohli mať oporu sudcovia, ak jej ideme dať to bremeno, že ona bude vlastne tým kladivom na sudcov, lebo bude, lebo tá bude mať základnú váhu, kto bude súdiť sudcov, že, že prečo vlastne ministerstvo ničí to, čo funguje. To je prvé nepochopiteľné. Ale možno je to tým, že je zrušené analytické centrum, tak vlastne nemá to kto pánovi ministrovi vyhodnotiť. Ja som, ja nevidím ani žiadne dáta vlastne o tom, v akom stave je justícia. Predtým to bolo zverejňované priebežne mesačne, mohla som vidieť, ako sú na tom súdy, mohla som vidieť, ako sa má reforma, ktorá je naozaj veľká, a môžu tu ktokoľvek o tom čokoľvek hovoriť, ale znamená zásadné zmeny, absolútne zásadné, úplne nové paradigmy nového fungovania v rodinnom súdnictve, v správnom súdnictve, v disciplinárnom konaní. Ak ide niečo minister zmeniť, nech nám ukáže dáta.